# metadata.dc.description[].value
Postgrau en Educació Emocional i Benestar, Facultat de Pedagogia, Departament de Mètodes d’Investigació i Diagnòstic en Educació, Universitat de Barcelona, curs: 2015-2016, Tutora: Mireia Cabero Jounou

# metadata.dc.description.abstract[].value
Per a que una relació sentimental funcioni assertivament, és imprescindible tenir en compte la
competència social i les seves nou microcompetències (Bisquerra i Pérez, 2007), atès que
permeten mantenir i/o millorar la relació, i al mateix temps obtenir l’equilibri de poder i de les
transaccions de la relació (Linehan, 1984; Yeates i Selman, 1989; Z. Del Prette i A. Del Prette,
2002).
Dit això, durant l’elaboració d’aquest projecte, s’ha considerat rellevant apropar la
competència social a totes les relacions sentimentals interessades en millorar i/o mantenir el
benestar de la relació. Per aquest motiu, per tal de donar a conèixer d’una manera més
propera aquesta competència, a partir de les microcompetències socials, s’han creat cinc grans
blocs: comprendre i acceptar – compartir i expressar – escoltar i atendre – gestionar conflictes
– gaudir junts.
Adquirir i desenvolupar cada un dels blocs esmentats precisa tres dimensions, la teoria, la
pràctica i la reflexió. La teoria permet adquirir coneixements bàsics per comprendre tot allò
que es dóna a la pràctica. La pràctica forma part del dia a dia, i dels comportaments i actituds
que es duen a terme. I la reflexió ajuda a prendre consciència de la situació i per tant, permet
millorar i/o mantenir tot allò que sigui convenient per a obtenir les actituds més assertives.
Tenint en compte les tres dimensions esmentades, la teoria sense la pràctica no permetria la
reflexió. Per aquest motiu, la principal base d’aquest treball ha estat dur a terme sis sessions
d’educació emocional amb el nom de “Compartir i emocionar-se en parella”.
Al llarg de les sessions s’han realitzat nombroses activitats i dinàmiques, les quals s’han
enllaçat amb la teoria presentada i finalment s’han extret interessants reflexions i conclusions.
Per tal de conèixer la productivitat de les sessions emprades, s’ha fet ús d’un estudi qualitatiu
a través de qüestionaris (pre-test i post-test), observacions directes, gravacions de vídeo i
converses informatives.
Les dades obtingudes a partir de les tècniques d’investigació, han estat contrastades amb la
informació teòrica cercada, i a partir d’aquí, s’han extret les conclusions finals i la proposta de
millora.

# metadata.dc.rights[].value
cc-by-nc-sa (c) Gonzalo Pujols, Alba, 2016

# metadata.dc.source[].value
Postgrau - Educació Emocional i Benestar [Presencial]